Amen (filmas)

Amen – 2002 m. Vokietijos, Prancūzijos ir Rumunijos karinė drama pagal Rolfo Hochhutho pjesę. Filme rodomos pastangos Antrojo pasaulinio karo metais atkreipti Vatikano ir popiežiaus dėmesį į nacių vykdomas masines žydų žudynes. Dėl neva netinkamai juostoje vaizduojamo popiežiaus Pijaus XII, Vatikanas neleido filmavimo vykdyti savo teritorijoje (kino kūrėjai tam panaudojo Rumunijos parlamento rūmus).

Pagrindinis herojus Kurtas Gersteinas yra realus asmuo, karo pabaigoje patekęs į prancūzų nelaisvę ir joje nusižudęs. Po 20 metų už savo pastangas paveikti Vatikano nuomonę jis buvo reabilituotas.

 Pagrindiniai aktoriai 
 Aktorius – vaidmuo
 Ulrich Tukur – Kurtas Gersteinas
 Mathieu Kassovitz – Rikardo Fontana
 Marcel Iures – popiežius
 Sebastian Koch – Rudolfas Hiosas
 Ulrich Mühe – daktaras
 Antje Schmidt – ponia Gerstein
 Friedrich von Thun – Kurto Gersteino tėvas
 Marina Berti

 Turinys 

SS karininkas Kurtas Gersteinas – mokslininkas, dirbantis institute ir sukūręs vandens valymo metodą. Netrukus jis sužino, kad jo išradimai naudojami koncentracijos stovyklose nuodyti žydus. Kurtas mėgina perduoti informaciją popiežiui, tačiau nesulaukia jokio atsakymo. Informacija susidomi tik jėzuitas Rikardo Fontana, tačiau ir jis bejėgis ką nors pakeisti. Galiausiai, protestuodamas prieš bažnyčios neryžtingumą, Rikardo savanoriškai atsiduria koncentracijos stovykloje, kur jo laukia mirtis dujų kameroje...

 Apdovanojimai 
ApdovanojimasApdovanojimų kategorijaAsmuoRezultatasCezario apdovanojimas Geriausias filmas Geriausias aktorius Mathieu Kassovitz Geriausias režisieriusCosta–Gavras  Geriausia muzika filmui Armand Amar Geriausias operatorius Patrick Blossier Geriausias garsas Dominique GaborieauPierre Gamet Berlyno kino festivalis Auksinis lokys Costa–GavrasGlobo d'oro Geriausias Europos filmas Costa–Gavras Geriausias platintojas Mikado Film Lumiere Awards Geriausias filmas Costa–Gavras Europos kino apdovanojimai Geriausias aktorius Ulrich Tukur

Kategorija:2002 filmai
Kategorija:Vokietijos filmai
Kategorija:Prancūzijos filmai
Kategorija:Rumunijos filmai
Kategorija:Kariniai filmai
Kategorija:Dramos